《日长至寓杭 其二》
元代·方回

自从丱角至童颠，是事无心总听天。今日喜逢长至日，来年恰听古希年。

一官三纪閒居半，万马千军命偶全。适有蜜蜂肯伴我，晴香烂醉玉梅前。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。